钦定古今图书集成/理学汇编/文学典/第119卷 > 《班固传论》同前
## 钦定古今图书集成/理学汇编/文学典/第119卷 > 《班固传论》同前

论曰：“司马迁、班固父子，其言史官载籍之作，大义粲
然著矣。议者咸称二子有良史之才。迁文直而事核，
固文赡而事详。若固之序事，不激诡，不抑抗，赡而不
秽，详而有体，使读之者亹亹而不厌，信哉其能成名
也！彪固讥迁以为是非颇谬于圣人。然其论议常排
死节，否正直而不叙，杀身成仁之为美，则轻仁义贱”
守节，愈矣。固伤迁博物洽闻，不能以智免极刑，然亦
身陷大戮，智及之而不能守之。呜呼，古人所以致论
于目睫也。

赞曰：“二班怀文，裁成《帝坟》。比良迁董，兼丽卿云。彪识
皇命，固迷世纷。”